แนวโน้มดัชนีเช้ามีโอกาสรีบาวน์
แนวโน้มดัชนีเช้ามีโอกาสรีบาวน์ เงินบาทแข็งค่าหนุน Flow เข้าต่อเนื่อง
17 ม.ค. 2556

แนวโน้มดัชนีเช้ามีโอกาสรีบาวน์ เงินบาทแข็งค่าหนุน Flow เข้าต่อเนื่อง
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้าวันนี้มีโอกาสรีบาวน์ หลังจากที่ตลาดปรับตัวลง 2 วันติดต่อกัน อีกทั้งตอนนี้กระแสเงินทุนยังไหลเข้าต่อเนื่อง โดยค่าเงินบาทแข็งค่ามากที่สุดในรอบ 16 เดือน ล่าสุดอยู่ที่ 29.70 บาท/ดอลลาร์สหรัฐฯ          แนวโน้มค่าเงินบาทในระยะสั้นแข็งค่าไปทดสอบจุดที่เคยแข็งค่ามากที่สุดในปี 2009 อยู่ที่ 29.50 บาท/ดอลลาร์สหรัฐฯ ซึ่งเป็นปัจจัยหนุนของกระแสเงินทุนไหลเข้า อย่างไรก็ดีอาจเห็นจังหวะในการขายทำกำไรเกิดขึ้น จากการขึ้นของดัชนีที่อาจจะอยู่ในกรอบจำกัด โดยมีแรงขายจากกองทุน LTF , Trigger Fund และความกังวลเกี่ยวกับเงินบาทที่แข็งค่าขึ้นเร็วเกินไป จะทำให้ส่งผลกระทบต่อเศรษฐกิจ         ส่วนตลาดหุ้นในภูมิภาคเอเชียวันนี้เคลื่อนไหวในแดนบวก-ลบสลับกัน ประมาณ 0.2-0.3% ส่วนตลาดหุ้นที่ดัชนีลงหนักสุด คือ จีน เนื่องจากความกังวลการปรับลดการคาดการณ์ตัวเลขเศรษฐกิจจีนปี56ของ World Bank อยู่ที่ 7.9% จากปี 55 ที่ 8.2%  พร้อมให้แนวรับ 1,410-1,413 จุด แนวต้าน 1,428-1,432 จุด